**Միկի Դեյլ «Մայք» Բիբ** (անգլ.՝ Mickey Dale «Mike» Beebe, դեկտեմբերի 28, 1946(1946-12-28), Amagon, Ջեքսոնի շրջան, Արկանզաս, ԱՄՆ), ամերիկացի քաղաքական գործիչ, որը ներկայացնում է դեմոկրատական կուսակցությունը։ Արկանզասի 45-րդ նահանգապետը (2007-2015)։

Կենսագրություն
--------------

### Վաղ տարիներ

Բիբը ծնվել է Արկանզաս նահանգի Ջեքսոն շրջանի Ամագոն քաղաքում։ Նա մեծացել է մոր մոտ, որը աշխատել է որպես մատուցողուհի, և երբեք չի հանդիպել իր հորը։ Մանուկ հասակում նրանք հաճախ էին տեղափոխվում։ Նրանք ապրում էին Դեթրոյթում, Սենտ Լուիսում, Չիկագոյում, Հյուսթոնում և Ալամոգորդոյում (Նյու Մեքսիկա)։ Արդյունքում նրանք վերադարձել են Արկանզաս, որտեղ 1964 թվականին Բիբն ավարտել է Նյուպորտի միջնակարգ դպրոցը։

1968 թվականին Բիբը ստացել է բակալավրի աստիճան արվեստի քաղաքագիտության համալսարանում։ 1972 թվականին նա ստացել է բակալավրի աստիճան իրավունքի համալսարանում։ Բիբը եղել է ԱՄՆ բանակի պահեստազորը, որից հետո ավարտել է իրավաբանական դպրոցը։

### Քաղաքական գործունեություն

1982 թվականին Բիբն ընտրվել է Արկանզաս նահանգի Սենատ, որտեղ աշխատել է 20 տարի։ 2002 թվականին նա ընտրվել է Արկանզաս նահանգի գլխավոր դատախազ և այդ պաշտոնը զբաղեցրել մինչև նահանգապետ ընտրվելը։

2005 թվականի հունիսի 14-ին Բիբը առաջադրել է իր թեկնածությունը Արկանզասի նահանգապետի պաշտոնում։ 2006 թվականի նոյեմբերի 7-ի ընտրություններում Բիբը հաղթել է՝ հավաքելով ձայների 55 %-ը։ Նա առաջ է անցել նախկին կոնգրեսական և թմրանյութերի դեմ պայքարի վարչության ղեկավար, հանրապետական Հասու Հաթչինսոնից և կանաչների կուսակցությունից անկախ թեկնածու Ռոյ Բրայանից։ 2007 թվականի հունվարի 9-ին Բիբը երդում է տվել։ 2008-2009 թվականներին նրան ընտրել են դեմոկրատ նահանգապետերի ասոցիացիայի գործադիր կոմիտեում։

Երդմնակալության արարողությունը, Արկանզաս, 2007 թվականի հունվարի 9
Մարզպետի պաշտոնում Բիբը փորձել է կրճատել հարկերը միջին դասի համար։ Բայց հիմնականում Բիբը կենտրոնացած էր կրթության բարեփոխումների վրա։ Նա մշակել է մի ծրագիր, որը նպատակ ուներ բարձրացնել Արկանզասի ուսուցիչների որակավորումը։ Բացի այդ, նա արտադրողների համար կոմունալ հարկից փուլ առ փուլ հրաժարվելու ծրագրեր է կազմել։ Բիբը նաև ներկայացրել է 12 կետից բաղկացած ծրագիր, թե ինչպես առողջապահությունն ավելի մատչելի և էժան դարձնել։

2010 թվականի նահանգապետի ընտրություններում Բիբը հաղթել է հանրապետական նահանգի Օրենսդիր ժողովի նախկին անդամ Ջիմ Կիտին՝ հավաքելով ձայների 64 %-ը մրցակցի 34 %-ի դեմ։ Նա երդում է տվել 2011 թվականի հունվարի 11-ին Արկանզասի Կապիտոլիումի ռոտոնդում։

### Անձնական կյանք

Բիբը և նրա կինը՝ Ջինջերը ունեն երեք երեխա և յոթ թոռ։

Ծանոթագրություններ
------------------

1. ↑  «Beebe takes oath as governor, promises to be nonpartisan» (անգլերեն)։ Arkansas News։ 2007 թ․ հունվարի 9։ Արխիվացված է օրիգինալից 2012 թ․ հունիսի 17-ին։ Վերցված է 2012 թ․ մայիսի 16
2. ↑  «Governor Beebe's Biography» (անգլերեն)։ State of Arkansas։ 2007 թ․ հունվարի 9։ Արխիվացված է օրիգինալից 2012 թ․ հունիսի 17-ին։ Վերցված է 2012 թ․ մայիսի 16
3. 1 2  «Mike Beebe on the Issues» (անգլերեն)։ Ontheissues.org։ Արխիվացված է օրիգինալից 2012 թ․ հունիսի 17-ին։ Վերցված է 2012 թ․ մայիսի 16
4. ↑  «2010 General Election & Non Partisan Judicial Runoff Election Statewide Results» (անգլերեն)։ Arkansas Secretary of State։ 2010 թ․ նոյեմբերի 15։ Արխիվացված է օրիգինալից 2012 թ․ հունիսի 17-ին։ Վերցված է 2012 թ․ մայիսի 16
5. ↑  ANDREW DeMILLO. (2011 թ․ հունվարի 6)։ «Beebe: Doubtful tax hike for roads could pass» (անգլերեն)։ businessweek.com։ Արխիվացված է օրիգինալից 2012 թ․ հունիսի 17-ին։ Վերցված է 2012 թ․ մայիսի 16

Արտաքին հղումներ
----------------

* Mike Beebe Governor of Arkansas *official state website*
* Mike Beebe for Governor *official campaign*
* *Follow the Money* — Mike Beebe
	+ 2008 2006 Governor campaign contributions
	+ 2002 Attorney General campaign contributions
	+ 2007 Arkansas Gubernatorial Inauguration
* Mike Beebe at the *Encyclopedia for Arkansas*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 1211779181 · VIAF: 7198159248177304870002 · WorldCat VIAF: 7198159248177304870002 |

 |